32011D0642
L 254/20
SLUŽBENI LIST EUROPSKE UNIJE
ODLUKA KOMISIJE
od 29. rujna 2011.
o prekidu antidampinškog postupka koji se odnosi na uvoz određenih sustava grafitnih elektroda podrijetlom iz Narodne Republike Kine
(2011/642/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1225/2009 od 30. prosinca 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 9.,
nakon savjetovanja sa Savjetodavnim odborom,
budući da:
A. POSTUPAK
(1)
Dana 5. studenoga 2010. Europska je komisija („Komisija”) zaprimila pritužbu u pogledu navodnog štetnog dampinga određenih sustava grafitnih elektroda („grafitne elektrode”) podrijetlom iz Narodne Republike Kine („Kina”), koju je u skladu s člankom 5. Osnovne uredbe uložilo Europsko udruženje za ugljik i grafit („podnositelj pritužbe”) u ime proizvođača koji predstavljaju većinski udio, u ovom slučaju više od 50 %, ukupne proizvodnje Unije određenih sustava grafitnih elektroda.
(2)
Pritužba je sadržavala dokaze prima facie o postojanju dampinga i materijalnoj šteti koja iz njega proizlazi, što se smatralo dostatnim kako bi se opravdalo pokretanje antidampinškog postupka.
(3)
Nakon savjetovanja sa Savjetodavnim odborom Komisija je putem obavijesti objavljene u Službenom listu Europske unije (2) pokrenula antidampinški postupak u vezi s uvozom određenih sustava grafitnih elektroda podrijetlom iz Kine.
(4)
Komisija je službeno obavijestila proizvođače izvoznike u Kini, uvoznike, trgovce, korisnike i udruženja za koja se zna da se to na njih odnosi, kineske vlasti i sve poznate proizvođače iz Unije o pokretanju postupka. Zainteresirane stranke dobile su priliku iznijeti svoje stavove u pisanom obliku i zatražiti raspravu u roku određenom u obavijesti o pokretanju postupka.
(5)
Svim zainteresiranim strankama koje su to tražile te su pokazale da postoje posebni razlozi da ih se sasluša, odobrena je rasprava.
B. POVLAČENJE PRITUŽBE I PREKID POSTUPKA
(6)
Pismom Komisiji od 8. srpnja 2011. podnositelj pritužbe službeno je povukao svoju pritužbu.
(7)
U skladu s člankom 9. stavkom 1. Osnovne uredbe postupak se može prekinuti nakon povlačenja pritužbe, osim ako takav prekid ne bi bio u interesu Unije.
(8)
U ovom se pogledu napominje da Komisija nije utvrdila nikakve razloge koji ukazuju na to da prekid ne bi bio u interesu Unije te da zainteresirane stranke nisu iznijele nikakav takav razlog. Komisija je stoga smatrala da bi ovaj postupak trebalo prekinuti. Zainteresirane stranke obaviještene su na odgovarajući način i dana im je mogućnost da iznesu svoje komentare. Nisu primljeni nikakvi komentari koji ukazuju na to da takav prekid ne bi bio u interesu Unije.
(9)
Komisija stoga zaključuje da bi antidampinški postupak koji se odnosi na uvoz u Uniju određenih sustava grafitnih elektroda podrijetlom iz Narodne Republike Kine trebalo prekinuti.
DONIJELA JE OVU ODLUKU:
Članak 1.
Prekida se antidampinški postupak koji se odnosi na uvoz dotičnih grafitnih elektroda podrijetlom iz Narodne Republike Kine koje se koriste za električne peći, prividne gustoće 1,5 g/cm3 ili veće i električnog otpora 7 μΩ.m ili manje, trenutačno obuhvaćene oznakom KN ex 8545 11 00 i nastavci koji se koriste za takve elektrode, trenutačno obuhvaćeni oznakom KN ex 8545 90 90.
Članak 2.
Odluka stupa na snagu sljedećeg dana od dana objave u Službenom listu Europske unije.
Sastavljeno u Bruxellesu 29. rujna 2011.